CELEX: 22010D0255
Language: da
Date: 2009-11-23 00:00:00
Title: Henstilling nr. 1/2009 fra Samarbejdsrådet EU-Ukraine af 23. november 2009 om gennemførelse af associeringsagendaen EU-Ukraine

4.5.2010   
            
            
               DA
            
            
               Den Europæiske Unions Tidende
            
            
               L 111/31
            
         HENSTILLING Nr. 1/2009 FRA SAMARBEJDSRÅDET EU-UKRAINE
   af 23. november 2009
   om gennemførelse af associeringsagendaen EU-Ukraine
   (2010/255/EF)
   SAMARBEJDSRÅDET EU-UKRAINE HAR —
   under henvisning til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater og Ukraine, i det følgende benævnt »aftalen«, særlig artikel 85, og
   ud fra følgende betragtninger:
   
               (1)
            
            
               Artikel 85 i aftalen giver samarbejdsrådet beføjelser til at fremsætte passende henstillinger efter aftale mellem de to parter.
            
         
               (2)
            
            
               Efter artikel 102 i aftalen træffer parterne alle fornødne almindelige eller særlige foranstaltninger for at opfylde deres forpligtelser i henhold til aftalen, og de drager omsorg for, at aftalens mål virkeliggøres.
            
         
               (3)
            
            
               Parterne er på nuværende tidspunkt ved at forhandle en associeringsaftale, herunder et vidtgående og bredt frihandelsområde.
            
         
               (4)
            
            
               Parterne er blevet enige om teksten til associeringsagendaen EU-Ukraine.
            
         
               (5)
            
            
               Associeringsagendaen EU-Ukraine skal erstatte den nuværende handlingsplan EU-Ukraine og forberede og fremme den snarlige ikrafttræden af den fremtidige associeringsaftale EU-Ukraine gennem udarbejdelse og vedtagelse af konkrete tiltag, der kan tjene som praktisk vejledning for forberedelserne og gennemførelsen.
            
         
               (6)
            
            
               Associeringsagendaen har to formål, nemlig at udforme konkrete tiltag til forberedelse af associeringsaftalen og at skabe bredere rammer for det overordnede mål om, at Ukraine kan opnå en politisk associering og større økonomisk integration med Den Europæiske Union.
            
         
               (7)
            
            
               Associeringsagendaen er et operationelt dokument, som om nødvendigt revideres på grundlag af de fremskridtsrapporter, der er omhandlet i punkt 3.9 i associeringsagendaen, og med henblik på at opfylde dens generelle mål —
            
         VEDTAGET FØLGENDE HENSTILLING:
   Eneste artikel
   Samarbejdsrådet henstiller, at parterne gennemfører associeringsagendaen EU-Ukraine som indeholdt i dokument UE-UA 1056/2/09 REV 2, i det omfang dette bidrager til at forberede og gennemføre den fremtidige associeringsaftale EU-Ukraine.
   
      Udfærdiget i Bruxelles, den 23. november 2009.
      
         
            På samarbejdsrådets vegne
         
         
            Chef for EU's delegation
         
         C. BILDT
         
            Chef for Ukraines delegation
         
         Y. TYMOSHENKO